CELEX: 32000D0731
Language: et
Date: 2000-11-10 00:00:00
Title: Komisjoni otsus, 10. november 2000, millega kehtestatakse ühenduse muudetud ökomärgise süsteemi konsultatiivfoorumi töökord (teatavaks tehtud numbri K(2000) 3281 all)EMPs kohaldatav tekst.

Tähtis õiguslik teade

|

32000D0731

Euroopa Liidu Teataja L 293 , 22/11/2000 Lk 0031 - 0032

		Komisjoni otsus,10. november 2000,millega kehtestatakse ühenduse muudetud ökomärgise süsteemi konsultatiivfoorumi töökord(teatavaks tehtud numbri K(2000) 3281 all)(EMPs kohaldatav tekst)(2000/731/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut, eriti selle artikli 175 lõiget 1,võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, [1] eriti selle artiklit 15,ning arvestades järgmist:(1) Määruse (EÜ) nr 1980/2000 artiklis 13 nähakse ette, et komisjon asutab Euroopa Liidu Ökomärgise Komisjoni, edaspidi "EUEB", mis koosneb artiklis 14 mainitud pädevatest asutustest ja artiklis 15 mainitud konsultatiivfoorumist.(2) Määruse (EÜ) nr 1980/2000 artiklis 15 nähakse ette, et komisjon tagab, et EUEB järgiks oma tegevuses põhimõtet, et kõik, kelle huvid on teatava tooterühmaga seotud, nagu näiteks tööstusettevõtted, teenuste osutajad, sealhulgas väikesed ja keskmise suurusega ettevõtted, käsitööga tegelevad ettevõtjad ja nende kutseühingud, ametühingud, hulgimüüjad, jaemüüjad, importijad, keskkonnakaitsjate rühmad ja tarbijaorganisatsioonid, on foorumil tasakaalustatult esindatud.(3) Määruse (EÜ) nr 1980/2000 artiklis 15 nähakse ette, et need osapooled kohtuvad konsultatiivfoorumil.(4) Määruse (EÜ) nr 1980/2000 artiklis 15 nähakse ette, et konsultatiivfoorumi töökorra kehtestab komisjon artiklis 17 ettenähtud korras.(5) Määruse (EÜ) nr 1980/2000 põhjenduses 5 nähakse ette, et ühenduse ökomärgise andmise süsteemi omaksvõtmisel üldsuse poolt on oluline, et keskkonnaalased valitsusvälised organisatsioonid ja tarbijaorganisatsioonid osaleksid aktiivselt ühenduse ökomärgise kriteeriumide väljatöötamisel ja kehtestamisel.(6) Määruse (EÜ) nr 1980/2000 IV lisa punktis 1 nähakse ette, et ökomärgise kriteeriumide väljatöötamiseks igale tooterühmale luuakse EUEBs spetsiaalne ajutine töörühm, millesse kuuluvad artiklis 15 mainitud huvitatud isikud ja artiklis 14 mainitud pädevad asutused.(7) Käesoleva otsusega ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega,ON VASTU VÕTNUD KÄESOLEVA OTSUSE:Artikkel 1Käesolevaga võetakse vastu konsultatiivfoorumi töökord, mis on esitatud käesoleva määruse lisas.Artikkel 2Komisjoni 18. novembri 1992. aasta otsus, millega kehtestatakse ühenduse ökomärgise andmise süsteemi konsultatiivfoorumi töökord, [2] tunnistatakse kehtetuks.Artikkel 3Käesolev otsus on adresseeritud liikmesriikidele.Brüssel, 10. november 2000Komisjoni nimelkomisjoni liigeMargot Wallström[1] EÜT L 237, 21.9.2000, lk 1.[2] C(92) 2314 lõppversioon, 18.11.1992.--------------------------------------------------LISAKonsultatiivfoorumi töökord1. Kehtestatakse määruse (EÜ) nr 1980/2000 artiklis 15 mainitud konsultatiivfoorumi (foorum) töökord. Foorum töötab mainitud määruse kohaselt.2. Konsultatiivfoorum ja tema liikmed on Euroopa Liidu Ökomärgise Komisjoni (EUEB) liikmed ja osalevad kogu tema tegevuses, eelkõige:- ettepanekute tegemisel komisjonile tooterühmade ökoloogiliste kriteeriumide ning nendega seotud hindamis- ja vastavuskontrolli nõuete kehtestamise menetluste algatamiseks,- tooterühmade ökomärgise kriteeriumide ning nendega seotud hindamis- ja vastavuskontrolli nõuete kehtestamisel ja läbivaatamisel,- nõupidamistel komisjoniga ühenduse ökomärgise tööplaani üle,- ühenduse ökomärgise edendamisel ja kasutamisel.3. Foorumi ja seega ka EUEB liikmed on muu hulgas järgmised kõnesoleva määruse artiklis 15 mainitud huvitatud pooli esindavad organisatsioonid:- Coface (tarbijad, kes esindavad ka BEUCi, Eurocoop'i ja AECd),- EEB (keskkonnaorganisatsioonid),- ETUC (ametiühingud),- UNICE (tööstusettevõtted),- UEAPME (väikesed ja keskmise suurusega ettevõtted, käsitööga tegelevad ettevõtjad),- Eurocommerce (kaubandusorganisatsioonid).Kõigi asjaomaste huvitatud poolte tasakaalustatud esindatuse tagamiseks võib EUEB vajaduse korral kas komisjoni nõudmisel või omal algatusel ja komisjoni heakskiitmisel liikmelisust kohandada.4. Iga foorumi liige määrab kontaktisiku.5. Foorum kohtub EUEB koosolekutel.6. Iga foorumi liige määrab lisaks EUEB koosolekutel osalevatele esindajatele üldküsimustes vähemalt ühe tehnilise esindaja iga tooterühma kohta, kes osaleb seoses teatava tooterühmaga EUEB poolt moodustatud ajutise töörühma töös ja ka EUEB koosolekutest juhtudel, kui toimub asjakohase tooterühma põhiarutelu. Need tehnilised esindajad peavad võimaluse korral olema eksperdid ja tundma asjakohast tooterühma.7. Foorumi liikmed, nende esindajad üldküsimustes ja tehnilised esindajad järgivad kõnesoleva määruse artiklis 1 kindlaksmääratud eesmärke ja põhimõtteid ning selle määruse IV lisas kindlaksmääratud menetluspõhimõtteid.--------------------------------------------------